Елин Пелин
Гост

chitanka.info

Деца, известният певец —

познатият скорец,

е долетял

и пак запял.

Там на тополата на върха

с крилцата си пърха

и поздравява

зората, що огрява.

Над него се синей небето

и смее се полето —

пред него разстлано,

зелено постлано.

Пристига вече пролет нова,

земята е готова —

и слуша тя

на скореца песента.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.